Pierre-Ernest Dams
De Pierre-Ernest Dams gebuer zu Réimech de 14. September 1794, a gestuerwen 1855 zu La Malgrange war e lëtzebuergesche Politiker a Riichter.

No sengem Droitsstudium dat hien 1817 ofgeschloss hat, gouf den Dams 1824 Friddensriichter am Kanton Gréiwemaacher, a koum 1830 op Réimech wou hien déi Funktioun bis 1839 hat.

Vun 1830 bis 1831 war hie Member vum belschen Nationalkongress fir den Distrikt Gréiwemaacher, an duerno vun 1831 bis 1837 Member vun der Representantekummer.

Zu Lëtzebuerg war hie vun 1842 bis 1845 Member vun der Assemblée des états, 1848 Member vun der Assemblée constituante a vun 1848 bis 1853 Deputéierten an der Chamber.

Gielchen 
 Commandeur vum Ordre de la couronne de chêne (Promotioun 1842)

Gebuer 1794
Gestuerwen 1855
Lëtzebuergesch Magistraten
Lëtzebuergesch Deputéiert
Membere vum Congrès national
Membere vun der Assemblée constituante vun 1848 (Lëtzebuerg)
Commandeur de l'ordre de la couronne de chêne
Deputéiert vun der Provënz Lëtzebuerg (1815-1830)